Калин Вълов
Само тогава…

chitanka.info

Когато видиш с очите си нищото

и ти тегне една самота,

когато всичко в теб преобърне се,

само тогава при мене ела.

Когато дъх да поемеш не можеш

и прикована си зад тая стена,

когато въздух искаш, а нямаш,

само тогава при мене ела.

Когато няма кого да прегърнеш

и сама си на тая земя,

когато няма, а истински искаш,

само тогава при мене ела.

Когато почувстваш със сърцето си нищото

и ти тегне една тишина,

когато всичко около тебе е пусто,

само тогава при мене ела.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.